Div vag é tostaat  Hag é pellaat a bep eil  Boueioù liv, un enezenn  Pleheneg, an Treizh Nevez, 7eur30 noz, 28 05 2006    Ar geot  A lak brizh-heol  War he fas dous  Plañvour, 29 05 2006    Sevel ar penn  A-dreist ar prad  Gwez en heol orañjez  Plañvour, 29 05 2006    Kogusennigoù ar mintin  Aet àr blataat  Emañ choazh an heol aze  Plañvour, 12e45, 30 05 2006    Goelan tost  E bavioù melen  War ar paver  Plañvour, 12e 30, 30 05 2006    Kelionenn  A-spign  Em choariva geotennoù  Plañvour, 9e30 da noz, 31 05 2006    Du pe lufrus o divaskell  Nij ar glaouerion  Hag an heol  Plañvour, 9e30 da noz, 31 05 2006    Nijadennoù kudoned ne weler ket  Neus ken yezh  Evit hor geot eürus  Plañvour, 9e30 da noz, 31 05 2006    Netra da lâret  Setu ar pezh a lâr ar geot  Deomp en o chreiz  Plañvour, 9e30 da noz, 31 05 2006    Buhez ha marv er bod roz  Chwiled alaouret  Ur werenenn foeltret  Brech, 7eur da noz,ar gevnidenn-krank eo a zo kaoz, 1 06 2006    Mezheven e korn an ti  Dizoleiñ evit ar wezh kentañ  Bleuñv er bod iliav  Brech, 1 06 2006  Pimpoch melen  Neo ket àr ar roch hepken  Er vro a-bezh !  Brech, 2 06 2006, pimpoch = dule